proxectonos/corpus_dominio_legal_administrativo_tmp huggingface dataset:
DECRETO 246/1998, do 15 de setembro, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 16/09/1998

Con motivo da viaxe do presidente da Xunta de Galicia a Bruxelas, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Bruxelas, encárgaselle o despacho de asuntos da pre-
sidencia, desde o 16 de setembro ata o seu regreso, ó conselleiro da Presidencia e Administración Pública.
Santiago de Compostela, 15 de setembro de 1998.
Manuel Fraga Iribarne
Presidente
8483
CORRECCIÓN de erros.-Orde do 23 de xuño 1998 pola que se nomean os vocais do consello de administración das autoridades portuarias da Coruña, Ferrol-San Cibrao, Marín-Pontevedra, Vilagarcía de Arousa e Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 16/09/1998

Advertidos erros na dita orde publicada no Diario Oficial de Galicia número 121, do xoves 25 de xuño de 1998, é necesario efectua-la seguinte rectificación:
Na páxina 7.158, no apartado 8- En representación da Xunta de Galicia onde di: «Marcelo Castro Rial-Canosa», debe dicir: «Marcelo Castro-Rial Schuler».
8155
ORDE do 14 de setembro de 1998 pola que se amplía o prazo de presentación das solicitudes de indemnización por abandono voluntario e definitivo da producción leiteira.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 15/09/1998

O Real decreto 1846/1998, do 10 de xullo, sobre a modernización e mellora da competitividade do sector lácteo, establece, na súa disposición adicional terceira, un programa nacional de abandono, voluntario, definitivo e indemnizado da producción leiteira para o período 1998/1999; en relación coa presentación das solicitudes de indemnización, disponse no artigo 7.2º do dito real decreto uqe deberán presentarse no prazo de dous meses a partir da publicación do programa de abandono no Boletín Oficial del Estado.
En aplicación do citado Real decreto 1486/1998, a orde desta consellería, do 23 de xullo de 1998,
pola que se establecen as medidas necesarias para a aplicación na Comunidade Autónoma de Galicia, do programa de abandono voluntario e definitivo da producción leiteira (DOG nº 145, do 29 de xullo) establece no seu artigo 3, parágrafo 3º, que o prazo de presentación de solicitudes para acollerse ó programa nacional de abandono durante o período 1998/1999, rematará o 12 de setembro de 1998.
O Real decreto 1931/1998, do 11 de setembro (BOE nº 111, do 12 de setembro), amplía o prazo de presentación de solicitudes de indemnización de abandono da producción leiteira, regulado polo Real decreto 1486/1998, para o perríodo 1998/1999, pola previsión de modificación parcial do Real decreto 1695/1995, do 20 de outubro, que establece un réxime de axudas destinado a fomenta-lo cesamento anticipado na actividade agraria, coa finalidade de lles permitir ós productores interesados no abandono coñece-las condicións nas que poden concorrer ás axudas ó cesamento anticipado.
Co fin de adecua-la Orde do 23 de xullo de 1998 á normativa básica estatal, resulta necesario amplia-lo prazo de presentación de solicitudes de indemnización por abandono voluntario e definitivo da producción leiteira que prevé a dita orde.
En consecuencia, de acordo co disposto no artigo 30.l.3º do Estatuto de autonomía de Galicia, e en uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-O prazo de presentación das solicitudes de indemnización por abandono voluntario e definitivo da producción leiteira previsto no artigo 3.3º da orde desta consellería, do 23 de xullo de 1998, amplíase ata o 31 de outubro de 1998.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 14 de setembro de 1998.
Cástor Gago Álvarez
Conselleiro de Agricultura, Gandería e Política
Agroalimentaria
7321
RESOLUCIÓN do 7 de setembro de 1998, da Inspección Xeral de Servicios, pola que se nomea director do V curso para a obtención do diploma de inspección de servicios da Xunta de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 15/09/1998

Por Orde do 6 de maio de 1992 (DOG nº 88, do 11 de mayo), regúlase o diploma de inspección de servicios; nel establécese que para o desempeño dos postos de traballo de inspectores e subinspectores de servicios, será requisito necesario estar en posesión do diploma de inspección de servicios expedido pola Escola Galega de Administración Pública.
Segundo dispone o artigo da citada orde, para obter o diploma de inspección de servicios será necesario seguir con resultado favorable o curso que periodicamente convoque ó efecto a Escola Galega de Administración Pública, o artigo 5 engade que o director do curso será nomeado polo director xeral da Inspección Xeral de Servicios.
Convocado por Resolución do 14 de agosto de 1998 (DOG nº 169, do 1 de setembro) o V curso para a obtención do diploma de inspección de servicios da Xunta de Galicia
RESOLVO:
Nomear director do V curso para a obtención do diploma de inspección de servicios da Xunta de Galicia a Luis Etchevarría Ariznabarreta.
Santiago de Compostela, 7 de setembro de 1998.
Jaime Bouzada Romero
Director xeral da Inspección Xeral de Sevicios
8410
ORDE do 9 de setembro de 1998 de modificación da do 23 de xuño de 1998, pola que se nomean os vocais do Consello de Administración das autoridades portuarias da Coruña, Ferrol-San Cibrao, Marín-Pontevedra, Vilagarcía de Arousa e Vigo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/09/1998

Pola Orde do 23 de xuño de 1998, designáronse os vocais do Consello de Administración das autoridades portuarias da Coruña, Ferrol-San Cibrao, Marín-Pontevedra, Vilagarcía de Arousa e Vigo, en virtude dos acordos do Consello da Xunta de Galicia do 5 e 26 de marzo de 1998 que facultan o conselleiro de Política Territorial, Obras Públicas e Vivenda para o exercicio das competencias que a Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de novembro, lles atribúe ás comunidades autónomas para a designación e separacións
dos vocais dos consellos de administración das autoridades portuarias de interese xeral do Estado, situados no seu territorio.
Recibidas as novas propostas feitas polas Cámaras Oficiais de Comercio, Industria e Navegación da Coruña, Vigo e Vilagarcía de Arousa, como consecuencia da renovación electoral dos órganos de goberno destas cámaras, consonte o previsto no artigo 40 da Lei de portos do Estado e da mariña mercante, segundo a súa redacción aprobada pola Lei 62/1997, do 26 de decembro, é polo que
DISPOÑO:
Designar e nomea-los seguintes vocais dos consellos de administración das autoridades portuarias e en representación das administracións que a seguir se relacionan:
Autoridade portuaria da Coruña:
-En representación da Cámara Oficial de Comercio, Industria e Navegación da Coruña:
* Julio Rey Corral, en substitución de Jesús García Fernández.
Autoridade portuaria de Vilagarcía de Arousa:
-En representación da Cámara Oficial de Comercio, Industria e Navegación de Vilagarcía de Arousa:
* Ramón Barros Lage en substitución de Manuel Barreiro Romero.
* Daniel Otero Rey, en substitución de Manuel Alfonso Leiro.
Autoridade portuaria de Vigo:
-En representación da Cámara Oficial de Comercio, Industria e Navegación de Vigo:
* José Silveira Cañizares, en substitución de Patricio Sáez Torres.
Santiago de Compostela, 9 de setembro de 1998.
Xosé Cuíña Crespo
Conselleiro de Política Territorial, Obras Públicas
e Vivenda
8393
CORRECCIÓN de erros.-Orde do 15 de xullo de 1998 pola que se recoñece a denominación de orixe Mexillón de Galicia e se nomea o seu consello regulador provisional.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 17/09/1998

Advertido erro na devandita orde, publicada no Diario Oficial de Galicia número 148, do día 3 de agosto de 1998, cómpre face-la oportuna corrección:
-Na páxina 8.997, onde di: «...Representantes da Consellería de Sanidade e Servicios Sociais, Servicio Galego de Saúde: Pilar Farjas Abadía...», debe dicir: «...Representante da Consellería de Sanidade e Servicios Sociais: Pilar Farjas Abadía...».
8446
CORRECCIÓN de erros.-Orde do 2 de setembro de 1998 pola que se nomean os membros do Consello Galego de Consumidores e Usuarios.
CONSELLERÍA DE INDUSTRIA E COMERCIO — II. AUTORIDADES E PERSOAL — 22/09/1998

Advertidos erros na citada orde, publicada no DOG nº 176 do 10 de setembro de 1998, cómpre efectua-las seguintes correccións:
-Na páxina 10.105, onde di:
«Titular: Nieves Cuéllar Redondo. Suplente: Manolita Morán Morán», debe dicir: «Titular: Nieves Cuéllar Redondo. Suplente: Digna Castro González».
-Na mesma páxina, onde di:
«Titular: Milagros Portela Guevara. Suplente: Digna Castro González», debe dicir: «Titular: Milagros Portela Guevara. Suplente: Manolita Morán Morán».
8556
RESOLUCIÓN do 6 de agosto de 1998, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 02/0005185/1998, interposto por Benjamín Vilán Valverde.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/09/1998

Recibiuse nesta consellería escrito da sección segunda da Sala do Contencioso-Administrativo do Tribunal Superior de Xustiza de Galicia polo que se reclama o expediente administrativo referido ó recurso contencioso-administrativo número 02/0005185/1998, interposto por Benjamín Vilán Valverde contra resolución do conselleiro de Cultura, Comunicación Social e Turismo, do 27 de febreiro de 1998, desestimatoria do recurso ordinario contra outra da Dirección Xeral de Patrimonio Cultural, do 30 de setembro de 1997, recaída en procedemento sancionador instruído por construcción de exceso de volume no inmoble nº 1 da rúa de Ventura de Misa de Baiona.
Esta secretaría xeral acordou, en cumprimento do disposto no artigo 61 da Lei do 27 de decembro de 1956 reguladora da xurisdicción contencioso-administrativa, a remisión do expediente administrativo solicitado.
Así mesmo, de conformidade co disposto no artigo 64 da citada lei, modificado pola Lei 10/1992, do 30 de abril, notifícaselles a tódalas persoas interesadas no procedemento e emprázanse para que poidan comparecer como parte en autos ante a referida sala no prazo de nove días.
Santiago de Compostela, 6 de agosto de 1998.
Andrés González Murga
Secretario xeral da Consellería de Cultura, Comunicación Social e Turismo
7576
RESOLUCIÓN do 27 de agosto de 1998 pola que se acorda encargar do despacho de asuntos da Presidencia, durante a ausencia do seu titular, ó vicepresidente Alfonso Zulueta de Haz.
CONSELLO DA CULTURA GALEGA — II. AUTORIDADES E PERSOAL — 01/09/1998

Con motivo da viaxe a Nova York do presidente do Consello da Cultura Galega, cómpre prove-la súa substitución durante o tempo da súa ausencia.
Polo tanto, en uso das atribucións que me confire a Lei 8/1983, do 8 de xullo, do Consello da Cultura Galega, o Decreto 127/1984, do 19 de xullo, que aproba o seu regulamento e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común,
DISPOÑO:
Durante a ausencia do presidente do Consello da Cultura Galega, con motivo da súa viaxe a Nova York, encárgaselle o despacho de asuntos da Presidencia, desde o 31 de agosto ata o seu regreso, ó vicepresidente Alfonso Zulueta de Haz.
Santiago de Compostela, 27 de agosto de 1998.
Carlos Casares Mouriño
Presidente do Consello da Cultura Galega
7136
CORRECCIÓN de erros.-Decreto 68/1998, do 5 de marzo, polo que se nomean os membros do Consello Asesor de RTVE en Galicia.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 24/03/1998

Advertido erro no devandito decreto, publicado no Diario Oficial de Galicia, número 46, do luns, 9 de marzo de 1998, cómpre face-la oportuna corrección:
-Na páxina 2.318, onde di: «Domingo Merino Mejuto», debe dicir: «Domingos Merino Mejuto».
2553
RESOLUCIÓN do 23 de marzo de 1998 de delegación de funcións do presidente do Instituto Galego de Consumo no xerente para a realización dos gastos dos capítulos 1 e 2.
INSTITUTO GALEGO DE CONSUMO — III. OUTRAS DISPOSICIÓNS — 27/03/1998

A Lei 8/1994, do 30 de decembro, de creación do Instituto Galego de Consumo, establece no seu artigo 7 as funcións do seu presidente, entre as que se atopa a de ordena-los pagamentos do organismo.
Por outra banda, o artigo 72.2 e 4 da Lei 11/1992, do 7 de outubro, de réxime financeiro e presupostario de Galicia, establece que lles corresponde ós presidentes ou directores dos organismos autónomos da comunidade a autorización e disposición dos gastos e créditos, respectivamente, o recoñecemento de obrigas e a ordenación de pagamentos que correspondan a eles. Estas facultades poderán ser obxecto de delegación ou desconcentración nos termos que regulamentariamente se establezan.
A actividade administrativa do Instituto Galego de Consumo supón unha concentración de funcións arredor do seu presidente que aconsella, dado o seu volume, recorrer á delegación de competencias no xerente do organismo autónomo, sen esquece-lo debido respecto ós principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio, tanto da administración como dos administrados, dentro do máis rigoroso respecto ás garantías xurídicas que a tutela dos intereses públicos esixe.
Na súa virtude, facendo uso das facultades que me confire o artigo 72.4º da Lei 11/1992, do 7 de outubro e o artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
RESOLVO:
Artigo único.-Delegar no xerente do Instituto Galego de Consumo a autorización de gastos e disposición de créditos así como o recoñecemento de obrigas e a ordenación de pagamentos relativos ós capítulos 1 gastos de persoal e 2 gastos en bens correntes e servicios ata os límites dos créditos autorizados que figuran no orzamento do organismo autónomo.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de marzo de 1998.
Jorge Rodríguez Vázquez-Molezún
Presidente do Instituto Galego de Consumo
2594
RESOLUCIÓN do 23 de marzo de 1998 de delegación de funcións do xerente do Instituto Galego de Consumo nos xefes dos servicios para a proposta dos gastos dos capítulos 1 e 2.
INSTITUTO GALEGO DE CONSUMO — III. OUTRAS DISPOSICIÓNS — 27/03/1998

O Decreto 329/1995, do 21 de decembro, que desenvolve a Lei 8/1994, do 30 de decembro, de creación do Instituto Galego de Consumo, no seu artigo 9 e o artigo 4 do Decreto 183/1996, do 9 de maio, polo que se crea a estructura orgánica do Instituto Galego de Consumo, establecen que entre as funcións do xerente se atopa a de propoñe-la ordenación de pagamentos.
A delegación de competencias permite a axilización administrativa necesaria que redunda en beneficio, tanto da administración como dos administrados, dentro do máis rigoroso respecto ás garantías xurídicas que a tutela dos intereses públicos esixe.
Na súa virtude e facendo uso das atribucións que me confiren os decretos anteriormente citados e o artigo 13 da Lei 30/1992, de 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
RESOLVO:
Artigo único.-Delegar nos xefes dos servicios de Protección ó Consumidor, de Información e Educación do Consumidor e de Asuntos Xerais, no ámbito das súas respectivas competencias, as funcións de propostas de autorización de gastos, disposición de créditos, recoñecemento de obrigas, así como a proposta de ordenación de pagamentos, relativos ós capítulos 1 gastos de persoal e 2 gastos en bens correntes e servicios, dentro dos límites dos créditos autorizados.
Disposición derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de marzo de 1998.
Mª Jesús Muñoz Chesa
Xerente do Instituto Galego de Consumo
2040
DECRETO 67/1998, do 5 de marzo, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
PRESIDENCIA — II. AUTORIDADES E PERSOAL — 06/03/1998

Con motivo da viaxe do presidente da Xunta de Galicia á República Arxentina, República Oriental do Uruguai, República do Paraguai e República Federativa do Brasil é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe á
República Arxentina, República Oriental do Uruguai, República do Paraguai e República Federativa do Brasil, encárgaselle o despacho de asuntos da Presidencia, desde o 7 de marzo ata o seu regreso, ó conselleiro da Presidencia e Administración Pública.
Santiago de Compostela, cinco de marzo de mil novecentos noventa e oito.
Manuel Fraga Iribarne
Presidente
DECRETO 65/1998, do 12 de febreiro, polo que se modifica o Decreto 223/1994, do 7 de xullo, polo que se regula o Consello Galego de Ensinanzas Técnico-Profesionais.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 05/03/1998

O Decreto 223/1994, do 7 de xullo, polo que se regula o Consello Galego de Ensinanzas Técnico-Profesionais, determina que este organismo está adscrito á Consellería de Educación e Ordenación Unversitaria e indica as consellerías e os órganos superior da Administración autonómica que forman parte del.
O Decreto 347/1997, do 9 de decembro (DOG do 10), establece a estructura orgánica da Xunta de Galicia, e o Decreto 351/1997, do 10 de decembro (DOG do 4), fixa a estructura orgánica dos departamentos da Xunta de Galicia.
Polo exposto, cómpre actualiza-la composición do Consello Galego de Ensinanzas Técnico-Profesionais, adecuándoa á nova estructura orgánica da Xunta de Galicia.
Por todo iso, de conformidade coa competencia plena que en materia de educación ten atribuída a nosa Comunidade Autónoma en virtude do establecido no artigo 31 do Estatuto de autonomía para Galicia (Lei orgánica 1/1981, do 6 de abril), por proposta do conselleiro de Educación e Ordenación Unversitaria, en uso das atribucións conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro e logo de deliberación do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-Modifícanse os parágrafos terceiro e cuarto do artigo 3 do Decreto 223/1994, do 7 de xullo (DOG do 18), polo que se regula o Consello Galego de Ensinanzas Técnico-Profesionais, que quedan redactadas como segue:
Parágrafo terceiro: «Vicepresidentes: o director xeral de Ordenación Educativa e Formación Profesional da Consellería de Educación e Ordenación Universitaria e o director xeral de Formación e Colocación da Consellería de Familia e Promoción do Emprego, Muller e Xuventude».
Parágrafo cuarto: «a) Cinco representantes da Xunta de Galicia, propostos polas consellerías de Agricultura, Gandería e Política Agroalimentaria; de Xustiza, Interior e Relacións Laborais; de Industria e Comercio; de Pesca, Marisqueo e Acuicultura e de Sanidade e Servicios Sociais».
Disposición derradeira única
O presente decreto entrará en vigor o mesmo día da súa publicación no Diario Oficial de Galicia.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
RESOLUCIÓN do 3 de marzo de 1998 pola que se designa secretario da comisión de selección dos participantes nos cinco cursos para a obtención do diploma de directivo, convocados mediante Resolución do 9 de xaneiro de 1998.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 24/03/1998

O artigo 6º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26
de xullo (DOG nº 153, do 6-10-1996), polo que se regula o diploma de directivo, establece que a comisión que selecciona ós aspirantes a participar nos cursos para a obtención do citado diploma estará integrada, entre outros membros, por un secretario, que haberá de ser un funcionario destinado na Escola Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a selección dos participantes nos cinco cursos para a obtención do diploma de directivo, convocados mediante Resolución do 9 de xaneiro de 1998, do director da Escola Galega de Administración Pública.
Santiago de Compostela, 3 de marzo de 1998.
Domingo Bello Janeiro
Director da Escola Galega de Administración
Pública
2473
ORDE do 16 de febreiro de 1998 pola que se nomean os membros do xurado do Premio das Letras e das Artes de Galicia, convocado pola Orde do 9 de xaneiro de 1998.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 05/03/1998

O Decreto 288/1994, do 30 de setembro (modificado no seu artigo 5 do Decreto 286/1995, do 19 de outubro) polo que se crea o Premio das Letras e das Artes de Galicia, dispón no seu artigo 4º (publicada corrección de erros no DOG nº 13, do 19 de xaneiro de 1995) a composición do xurado do premio mediante proposta das institucións citadas na devandita disposición.
En cumprimento do citado artigo cómpre proceder ó nomeamento dos membros do xurado do Premio das Letras e das Artes de Galicia. Na súa virtude,
DISPOÑO:
Artigo 1º
Nomear presidente e membros do xurado do Premio das Letras e das Artes de Galicia ás seguintes persoas:
1. Presidente.
Francisco Fernández del Riego, por delegación do conselleiro de Cultura, Comunicación Social e Turismo.
2. Vocais.
Alfonso Zulueta de Haz, proposto polo Consello da Cultura Galega.
Xosé Ramón Barreiro Fernández, proposto pola Real Academia Galega.
Luis Iglesias Feijoo, proposto pola Universidade de Santiago de Compostela.
Manuel Recuero Astray, proposto pola Universidade da Coruña.
Xulio Pardellas de Blas, proposto pola Universidade de Vigo.
Julio A. Fernández Argüelles, proposto pola Real Academia de Belas Artes Nosa Señora do Rosario.
Agustín Sixto Seco, nomeado polo conselleiro de Cultura, Comunicación Social e Turismo.
Constantino García González, nomeado polo conselleiro de Cultura, Comunicación Social e Turismo.
3. Secretario.
Homero José María Pérez Quintana, director xeral de Promoción Cultural.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 16 de febreiro de 1998.
Jesús Pérez Varela
Conselleiro de Cultura, Comunicación Social
e Turismo
RESOLUCIÓN do 3 de marzo de 1998 pola que se designan vocais da comisión de selección dos participantes nos cinco cursos para a obtención do diploma de directivo, convocados mediante Resolución do 9 de xaneiro de 1998.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 24/03/1998

O artigo 6º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), polo que se regula o diploma de directivo, establece que a comisión que efectúa a selección dos aspirantes a participar nos cursos para a obtención do citado diploma estará integrada, entre outros membros, por un profesor das Universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.-Desinar como vocais da comisión que levará a cabo a selección dos participantes nos cinco cursos para a obtención do diploma de directivo, convocados mediante Resolución do 9 de xaneiro de 1998, do director da Escola Galega de Administración Pública as seguintes persoas:
-José Vilas Nogueira, profesor da facultade de Ciencias Políticas e da Administración da Universidade de Santiago de Compostela.
-José Ramón Pardo Cabarcos, secretario xeral da EGAP.
Santiago de Compostela, 3 de marzo de 1998.
Domingo Bello Janeiro
Director da Escola Galega de Administración
Pública
2484
RESOLUCIÓN do 19 de xaneiro de 1998 pola que acorda facer público o orzamento da Universidade da Coruña para o exercicio económico de 1998.
UNIVERSIDADE DA CORUÑA — III. OUTRAS DISPOSICIÓNS — 02/03/1998

O Consello Social da Universidade da Coruña, de conformidade co disposto no artigo 14.2º da Lei 11/1983, do 25 de agosto, e o artigo 47.1º a) dos seus estatutos, na súa reunión do día 29 de decembro de 1997, acordou a aprobación do orzamento desta universidade para 1998.
Este rectorado conforme o disposto no artigo 54.2º da Lei 11/1983, do 25 de agosto, de reforma universitaria e artigo 199 dos estatutos da Universidade da Coruña, resolve facer público o devandito orzamento que acada a contía inicial no estado de ingresos e gastos de dez mil seis millóns quince mil pesetas e segundo o detalle anexo.
A Coruña, 19 de xaneiro de 1998.
José Luis Meilán Gil
Rector da Universidade da Coruña
Anexo á Resolución do 19 de xaneiro de 1998
1. Clasificación económica
-Ingresos10.006.015.000.
Capítulo III. Taxas e outros ingresos1.902.003.000.
Capítulo IV. Transferencias correntes7.263.760.000.
Capítulo V. Ingresos patrimoniais74.000.000.
Capítulo VII. Transferencias de capital766.251.000.
Capítulo VIII. Variación de activos financeiros1.000.
-Gastos10.006.015.000.
Capítulo I. Retribucións de persoal6.510.300.000.
Capítulo II. Gastos en bens correntes e servicios1.600.000.000.
Capítulo III. Gastos financeiros1.000.000.
Capítulo IV. Transferencias correntes210.000.000.
Capítulo VI. Investimentos reais1.684.714.000.
Capítulo VIII. Activos financeiros1.000.
DECRETO 58/1998, do 12 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 173 P.O.L. 97. Sarria. E.P. Sarria-Pintín.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/03/1998

A Deputación Provincial de Lugo, en sesión celebrada o día 12 de agosto de 1997, aprobou o proxecto de 173 P.O.L. 97.- Sarria. E.P. Sarria-Pintín, e na sesión celebrada o día 29 de setembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de xaneiro 1998, nº 983.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque as obras de referencia figuran nun programa de cooperación económico local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de febreiro de mil novocentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens
e dereitos concretados no expediente administrativo instruído para o efecto e necesarios para a execución das obras do proxecto de 173 P.O.L. 97. Sarria. E.P. Sarria-Pintín.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 60/1998, do 12 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 16 R.V.L. 97. Ribadeo. E.P. de Ribadeo a Vilela p.k. 4,000 ó 5,000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/03/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 16 R.V.L.97.-Ribadeo. E.P. de Ribedeo a Vilela p.k. 4,000 ó 5,000 e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 20 de outubro de 1997 baixo o número 15018.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de xaneiro 1998, nº 982.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos son necesarios para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: 16 R.V.L. 97.-Ribadeo E.P. de Ribadeo a Vilela p.k.4,000 ó 5,000.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Orde do 12 de febreiro de 1998 pola que se convocan subvencións á edición discográfica galega.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/03/1998

Advertido erro na devandita orde, publicada no DOG nº 35, do venres, 20 de febreiro de 1998, cómpre face-la seguinte corrección:
-Na páxina 1.791, no punto 2.1 do artigo 2º, onde di: «A convocatoria realízase con cargo á aplicación orzamentaria 10.02.354.770.0 dos orzamentos xerais da Comunidade Autónoma de Galicia para 1998.», debe dicir: «A convocatoria realízase con cargo á aplicación orzamentaria 10.02.354A.770.0 dos orzamentos xerais da Comunidade Autónoma de Galicia para 1998».
DECRETO 59/1998, do 12 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 4 R.V.L. 97. Xove. Mellora da E.P. 2607 de Cruceiro por Tuimil, Portocelo e Vilachá á E.P. de Xove a Morás.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 02/03/1998

A Deputación Provincial de Lugo, en sesión celebrada o día 8 de agosto de 1997, aprobou o proxecto de 4 R.V.L. 97. Xove. Mellora da E.P. 2607 de Cruceiro por Tuimil, Portocelo e Vilachá á E.P. de Xove á Morás e na sesión celebrada o día 28 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de xaneiro 1998, nº 981.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos precísanse para inicia-las obras dentro dos prazos sinalados pola normativa ó respecto.
A competencia para a declaración da urxente ocupación corresponde ó Consello da Xunta de Galicia segundo o disposto nos artigas 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día doce de febreiro de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a
urxente ocupación, pola Deputación Provincial de Lugo, para o efectos de expropiación forzosa, dos bens e dereitos concretados no expediente administrativo instruído para efecto e necesarios para a execución das obras do proxecto de 4 R.V.L. 97. Xove. Mellora da E.P. 2607 de Crueeiro por Tuimil, Portocelo e Vilachá á E.P. de Xove á Morás.
Santiago de Compostela, doce de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Orde do 12 de febreiro de 1998 pola que se convocan subvencións a particulares, asociacións e institucións culturais para a realización de actividades culturais.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/03/1998

Advertido erro na devandita orde, publicada no DOG nº 35, do venres, 20 de febreiro de 1998, cómpre face-la seguinte corrección:
-Na páxina 1.794, no artigo 5º, apartado 5.1, hai que engadi-lo seguinte:
«d) Valoración económica do proxecto».
RESOLUCIÓN do 13 de febreiro de 1998, da Secretaría Xeral da Consellería de Cultura, Comunicación Social e Turismo, pola que se emprazan as partes interesadas no recurso contencioso-administrativo 02/0004010/1998, interposto por Isabel Vela Sanmartín.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 02/03/1998

O 21 de xaneiro de 1998, a Consellería de Cultura, Comunicación Social e Turismo recibiu da sección segunda da Sala do Contencioso-Administrativo do Tribunal Superior de Xustiza de Galicia a providencia polo que se admite o recurso contencioso-administrativo nº 02/0004010/1998, interposto por Isabel Vela Sanmartín contra resolución da Consellería de Cultura e Comunicación Social do 21-10-1997 desestimatoria de recurso ordinario contra outra do director xeral de Patrimonio Cultural do 5-3-1997.
En consecuencia, esta secretaría xeral acordou, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do citado expediente administrativo á referida sala, o que se lles notifica para xeral coñecemento a tódalas persoas interesadas no procedemento, e son emprazadas para que poidan comparecer en autos (mediante procurador con asistencia de letrado ou valéndose tan só de avogado con poder para o efecto) na sección segunda da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 13 de febreiro de 1998.
Andrés González Murga
Secretario xeral da Consellería de Cultura, Comunicación Social e Turismo
DECRETO 71/1998, do 20 de febreiro, polo que se declara a urxente ocupación, para efectos de expropiación forzosa, polo Concello do Saviñao (Lugo), dos bens e dereitos necesarios para a realización das obras do proxecto de asfaltado de Teibel a Alperiz por Troifil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/03/1998

O Concello do Saviñao (Lugo), en sesión celebrada o día 18 de xullo de 1996, aprobou o proxecto de asfaltado de Teibel a Alperiz por Troifil e na sesión celebrada o día 29 de abril de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Polo concello foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de xaneiro de 1998 baixo o número 19.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 30 de xaneiro de 1998, nº 1225.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque coa referida obra se trata de mellora-la comunicación entre Alperiz (Reiriz) e Teibel; obra que debe executarse dentro dos prazos sinalados pola normativa ó respecto dado que figura incluída nun plan de cooperación local do ano 1996.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, polo Concello do Saviñao (Lugo) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de asfaltado de Teibel a Alperiz por Troifil.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
DECRETO 70/1998, do 20 de febreiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto: 46 ZAE 97 sudoeste Sober, estrada de Sober a Anllón-Cotarro (embarcadoiro), p.k. 0-1,2.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/03/1998

A Deputación Provincial de Lugo, en sesión celebrada o día 26 de setembro de 1997, aprobou o proxecto de 46 ZAE 97 sudoeste Sober, estrada de Sober a Anllón-Cotarro (embarcadoiro), p.k. 0-1,2 e na sesión celebrada o día 29 de setembro de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. Pola deputación foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 14 de xaneiro de 1998 baixo o número 385.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 4 de febreiro de 1998, nº 1422.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económico local e os terreos se precisan para inicia-las obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinte de febreiro de mil novecentos noventa e oito,
DISPOÑO:
Artigo único.
De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 46 ZAE 97 sudoeste Sober, estrada de Sober a Anllón-Cotarro (embarcadoiro), p.k. 0-1,2.
Santiago de Compostela, vinte de febreiro de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
CORRECCIÓN de erros.-Orde do 26 de xaneiro de 1998 pola que se autoriza definitivamente a apertura e funcionamento do centro privado Nuestra Señora Inmaculada, de Santa Comba (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/03/1998

Advertido erro na devandita orde, publicada no DOG número 31 do luns, 16 de febreiro de 1998, cómpre face-la seguinte corrección:
Na páxina 1.543, onde di: «Primeiro.-Autoriza-la apertura e funcionamento do centro de educación secundaria e,...», debe dicir: «Primeiro.-Autoriza-la apertura e funcionamento do centro de educación infantil e primaria e,...».
CORRECCIÓN de erros.-Orde do 23 de febreiro de 1998 pola que se modifica a do 23 de decembro de 1997 (DOG do 31).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 24/03/1998

Advertido erro na devandita orde, publicada no Diario Oficial de Galicia, número 51, luns, 16 de marzo de 1998, cómpre face-la seguinte corrección:
-Na páxina 2.586, artigo 1º, na nova redacción do artigo 3º.1, onde di: «o comprendido entre o 2 de xaneiro e o 26 de marzo de 1998», debe dicir: «o comprendido entre o 2 de xaneiro e o 23 de marzo de 1998».
2222
RESOLUCIÓN do 3 de marzo de 1998 pola que se nomea profesor-director dos cinco cursos para a obtención do diploma de directivo, convocados mediante Resolución do 9 de xaneiro de 1998.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 24/03/1998

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), regula o diploma de directivo, establecendo que, para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto do que se trate.
Segundo dispón o artigo 7º do citado decreto, a Escola Galega de Administración Pública desinará un profesor-director dos cursos.
Convocados, por Resolución do 9 de xaneiro de 1998, cinco cursos para a obtención do diploma de directivo,
RESOLVO:
Nomear profesor-director dos cinco cursos para a obtención do diploma de directivo, convocados
mediante Resolución do 9 de xaneiro de 1998, do director da Escola Galega de Administración Pública, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 3 de marzo de 1998.
Domingo Bello Janeiro
Director da Escola Galega de Administración
Pública
2483
DECRETO 92/1998, do 20 de marzo, polo que se concede a Medalla de Ouro de Galicia a Fernando Henrique Cardoso, presidente da República Federativa do Brasil.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/03/1998

En atención ós méritos que concorren en Fernando Henrique Cardoso, presidente da República Federativa do Brasil, e ó amparo do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto e logo de acordo do Consello da Xunta de Galicia na súa reunión do día vinte de marzo de mil novecentos noventa e oito,
DISPOÑO:
Concederlle a Medalla de Ouro de Galicia a Fernando Henrique Cardoso, presidente da República Federativa do Brasil.
Santiago de Compostela, vinte de marzo de mil novecentos noventa e oito.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
2481
ORDE do 3 de marzo de 1998 pola que se designan tres vocais da comisión de selección dos participantes nos cinco cursos para a obtención do diploma de directivo convocados mediante Resolución do 9 de xaneiro de 1998.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/03/1998

O artigo 6º do Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13-1-1995) e 319/1996, do 26 de xullo (DOG nº 153, do 6-10-1996), polo que se regula o diploma de directivo, establece que a comisión que selecciona os aspirantes a participar nos cursos para a obtención do citado diploma estará integrada, entre outros membros, por tres vocais designados polo conselleiro da Presidencia e Administración Pública. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos cinco cursos para a obtención do diploma de directivo, convocados mediante Resolución do 9 de xaneiro de 1998, do director da Escola Galega de Administración Pública ás seguintes persoas:
-Joaquín López-Rúa Soler, director xeral da Función Pública da Xunta de Galicia.
-Jaime Bouzada Romero, inspector xeral de Servicios da Xunta de Galicia.
-Javier Suárez García, director xeral da Asesoría Xurídica da Xunta de Galicia.
Santiago de Compostela, 3 de marzo de 1998.
Dositeo Rodríguez Rodríguez
Conselleiro da Presidencia e Administración
Pública
2472